Foto: EVO Britaniyaning Evo nashri jurnalistlari Mercedes-AMG E 63 S va Porsche Panamera Turbo sedanlari o‘rtasida dreg-poyga o‘tkazishga qaror qilishdi. Ushbu poyga haqidagi videolavha nashrning YouTube-kanaliga joylashtirilgan. Evo ekspertlari avtomobillarning dinamik xususiyatlarini o‘lchab, ular dreg masofa – 402 metrni qancha soniyada o‘tishlarini hisoblashdi. Ushbu masofaning marra chizig‘ini bosib o‘tishda mashinalar oralig‘idagi farq 0,3 soniyani tashkil etdi. Bunda Mercedes-AMG va Porsche ham soatiga 96 km tezlikka 3,4 soniyada erishgan. Mercedes-AMG E 63 S sedani turbo V8 dvigateli bilan jihozlanadi. Uning quvvati 612 ot kuchiga teng. Porsche Panamera Turbo sedaniga ham benzinli V8 motori o‘rnatilgan bo‘lib, 550 ot kuchiga teng.